༄༅། །བཅོམ་ལྡན་འདས་རྡོ་རྗེ་རྣམ་པར་འཇོམས་པའི་སྒྲུབ་ཐབས་
དངོས་གྲུབ་ཀུན་འབྱུང་ཞེས་བྱ་བ་བཞུགས་སོ། །
མཆིའོ།
དེ་ལ་
ན་མོ་གུ་རུ་བཛྲ་དྷ་རཱ་ཡ། བླ་མ་དང་བཅོམ་ལྡན་འདས་དཔལ་རྡོ་རྗེ་རྣམ་
པར་ འཇོམས་ པ་ དབྱེཪ་ མ་ མཆིས་ པའི་ ཞབས་ ལ་ ཕྱག་ འཚལ་ ཞིང་ སྐྱབས་ སུ་
།བརྩེ་བ་ཆེན་པོས་དུས་ཐམས་ཅད་དུ་རྗེས་སུ་གཟུང་དུ་གསོལ།
འདིར་དཔལ་རྡོ་རྗེ་རྣམ་པར་འཇོམས་པའི་སྒོམ་བཟླས་བྱ་བར་འདོད་པས་ཁྲུས་
བྱས་ ཤིང་ གཙང་ སྦྲ་ དང་ ལྡན་ པས་ ལུས་ གནད་ དང་ ལྡན་ པར་ འཁོད་དེ། དགེ་
སེམས་ཁྱད་པར་ཅན་གྱི་ངང་ནས་འདི་ལྟར་ ཉམས་ སུ་ བླང་བར་བྱའོ། །སངས་
རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །བདག་དང་
གཞན་དོན་བསྒྲུབ་སླད་དུ། །བདག་གིས་བྱང་ཆུབ་སེམས་བསྐྱེད་དོ། །ཕྱོགས་བཅུ་
དག་ ན་ བཞུགས་ པ་ ཡི། །སངས་ རྒྱས་ བྱང་ ཆུབ་ སེམས་ དཔའ་ གསོན། །བདག་
གིས་ རྫོགས་ པའི་ བྱང་ ཆུབ་ ཕྱིར། །དེང་ནས་བྱང་ཆུབ་སེམས་བསྐྱེད་དོ། །ཞེས་
ལན་གསུམ་གྱིས་སྐྱབས་འགྲོ་སེམས་བསྐྱེད་ནན་ཏན་དུ་བྱས་ནས།
དངོས་གཞི་
སྒོམ་ཚུལ་ནི། ཨོཾ་སྭ་བྷཱ་ཝ་ཤུདྡྷསརྦ་དྷརྨཿསྭ་བྷཱ་ཝ་ཤུདྷོ྅ཧཾ། བདག་དང་སྣང་བ་
ཐམས་ཅད་རང་བཞིན་གྱིས་གྲུབ་པས་སྟོང་པའི་སྟོང་པ་ཉིད་དུ་གྱུར། སྟོང་པའི་
ངང་ལས་པཾ་ལས་པདྨ་དང་ཨ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་
ཚོགས་རྡོ་རྗེ་ཧཱུྃ་གིས་མཚན་པ། དེ་ལས་འོད་འཕྲོས་དོན་གཉིས་བྱས་ཚུར་འདུས་
ཡོངས་སུ་གྱུར་པ་ལས། རང་ཉིད་བཅོམ་ལྡན་འདས་རྡོ་རྗེ་རྣམ་པར་འཇོམས་པ་སྐུ་
-317-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༩
ཛཿཧཱུྃ་བཾ་
རིགས་
མདོག་ལྗང་སྔོན་ཞལ་གཅིག་ཕྱག་གཉིས་སྤྱན་གསུམ་པ། ཕྱག་གཡས་སྣ་ཚོགས་
རྡོ་རྗེ་ཐུགས་ཀར་འཛིན་ཅིང་། ཕྱག་གཡོན་སྣ་ཚོགས་རྡོ་རྗེ་ཡུ་བ་བྱས་པའི་དྲིལ་བུ་
དཀུར་བརྟེན་པ། · རིན་པོ་ཆེའི་རྒྱན་བརྒྱད་ཀྱིས་བརྒྱན་ཅིང་ལྷ་རྫས་ཀྱི་ན་བཟའ་
གསོལ་ བ། ། འོད་ ཀྱི་ དཀྱིལ་ འཁོར་ གྱི་ དབུས་ ན་ སེམས་ དཔའི་ སྐྱིལ་ ཀྲུང་ གིས་
བཞུགས་པ། དེའི་སྤྱི་བོར་ ༀ། ། མགྲིན་ པར་ ཨཱཿ༔ ཐུགས་ ཀར་ ཧཱུཾ་ གིས་ མཚན་ པ།
ཐུགས་ཀའི་ཧཱུཾ་ལས་འོད་ཟེར་འཕྲོས་རང་འདྲའི་ཡེ་ཤེས་པ་སྤྱན་དྲངས།
ཧོཿགཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་འཕྲོས།
ལྔ་འཁོར་དང་བཅས་པ་སྤྱན་དྲངས། ཁྱེད་རྣམས་ཀྱིས་བདག་ལ་མངོན་པར་དབང་
བསྐུར༌དུ༌གསོལ། ཞེས་གསོལ་བ་བཏབ་པས། ཇི་ལྟར་བལྟམས་པ་ ཙམ་ གྱིས་
ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་
བདག་གིས་ཁྲུས་བགྱིའོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ།
ཞེས་དབང་བསྐུར་བས་ལུས་ཐམས་ཅད་གང་། བདེ་བ་ཆེན་པོ་མྱོང་། དྲི་མ་ཐམས་
ཅད་དག །ཆུའི་ལྷ་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་རྡོ་རྗེ་སེམས་
དཔས་དབུ་རྒྱན་པར་གྱུར། མཆོད་པ་རྣམས་ཨོཾ་ཨཱཿཧཱུཾ་ལན་གསུམ་གྱིས་བྱིན་གྱིས་
བརླབས་ལ། ཨོཾ་སརྦ་ཏ་ཐཱ་ག་ཏ་བཛྲ་བི་དཱ་ར་ས་པ་རི་ཝཱ་ར་ཨཉྙཾ། པཱ་ཏྱཾ། པུཥྤ།
པེ། ཨ་ལོ་ཀེ །གནྠེ། ནཻ་ཝི་དྱ། ཤཔྟ་པྲ་ཏཱིཙྪ་ཧཱུཾ་སྭཱཧཱ། ཞེས་མཆོད། རྒྱལ་བ་ཀུན་
གྱི་མཐུ་སྟོབས་ནུས་པ་རྣམས། །གཅིག་བསྡུས་ཁྲོ་བོའི་དབང་པོའི་སྐུ་ཤར་བ། །
བཅོམ་ལྡན་རྡོ་རྗེ་རྣམ་པར་འཇོམས་པ་ལ། །ལུས་ངག་ཡིད་གསུམ་གུས་པས་ཕྱག་
འཚལ་ ལོ། ། །ཐུབ་ པའི་ དབང་ པོས་ བསྟན་ དང་ བསྟན་ འཛིན་ རྣམས། ། །གང་ ལ་
གཏད་ཅིང་བསྲུང་བར་ཞལ་བཞེས་པ། །གསང་བའི་བདག་པོ་རྡོ་རྗེ་རྣམ་འཇོམས་
ins
-318-

བཅོམ་ལྡན་འདས་རྡོ་རྗེ་རྣམ་པར་འཇོམས་པའི་སྒྲུབ་ཐབས་དངོས་གྲུབ་ཀུན་འབྱུང༌།།
འོད་ཟེར་
ཀྱིས། ། །བདག་ གི་ ནད་ གདོན་ ཉེར་ འཚེ་ ཞི་བར་མཛོད། །མཚན་ ཙམ་ ཐོས་ པས་
ཉེར་འཚེ་ཀུན་སེལ་ཞིང་། །གསོལ་བ་བཏབ་ན་དངོས་གྲུབ་ཀུན་སྩོལ་ཞེས། །སྟོན་
པ་མཆོག་དེས་རྒྱ་ཆེར་བསྔགས་མཛད་ན། །བྱིན་རླབས་མཐུ་དེ་བདག་ལ་བསྟན་
དུ་གསོལ། །ཞེས་བསྟོད་ཅིང་གསོལ་བ་ཤུགས་དྲག་ཏུ་གདབ། དེ་ནས་བཟླས་པ་
བྱ་བ་ནི། རང་ཉིད་རྡོ་རྗེ་རྣམ་འཇོམས་སུ་གསལ་བའི་ཐུགས་ཀར་ཉི་མའི་དཀྱིལ་
འཁོར་ གྱི་སྟེང་དུ་ ཧཱུཾ་ ཡིག་ གི་ མཐར་སྔགས་ཕྲེང་གིས་བསྐོར་བ་ལས་
འཕྲོས། ཐོག་མེད་ནས་བསགས་པའི་སྡིག་སྒྲིབ་བག་ཆགས་དང་བཅས་པ་ཐམས་
ཅད་དང་། ཁྱད་པར་གྲིབ་དང་། མི་གཙང་བ་དང་། ནད་གདོན་ཉེར་འཚེ་ ཐམས་
ཅད་བཀྲུས་པ་བཞིན་དུ་སངས་ཀྱིས་དག །ལུས་དྭངས་གསལ་འོད་ཀྱི་རང་བཞིན་
ཅན་དུ་གྱུར། ཕྱོགས་བཅུའི་རྒྱལ་བ་སྲས་བཅས་ཐམས་ཅད་ཀྱི་བྱིན་རླབས་ནུས་
མཐུ་རྣམས་ཕབ་སྟེ་རང་གི་ལུས་ལ་ཐིམ་པས་ཚེ་དང་བསོད་ནམས་ལུང་རྟོགས་ཀྱི་
ཡོན་ཏན་ཐམས་ཅད་ཆེས་ཆེར་རྒྱས་པར་བསམས་ལ། ན་མ་ཤྩཎྜ་བཛྲ་ཀྲོ་དྷ་ཡ།
ཧུ་ ལུ་ཧུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ཨ་མྲྀ་ཏེ་ཧཱུྃ་ཕཊ། ཅེས་གཟུངས་
བརྒྱ་སྟོང་སོགས་ཅི་ནུས་སུ་བཟླ། མཇུག་ཏུ་ཡིག་བརྒྱ་བཟླས་ལ་ལྷག་ཆད་ཀྱི་ཉེས་
པ་ཞི༌བ༌དང༌སྔགས་ཀྱི་བྱིན་རླབས་བརྟན་པར་བྱའོ། །དེ་ནས། དགེ་བ་འདི་ཡིས་
མྱུར་དུ་བདག །རྡོ་རྗེ་རྣམ་འཇོམས་འགྲུབ་གྱུར་ནས། །འགྲོ་བ་གཅིག་ ཀྱང་ མ་
ལུས་པ། ། །དེ་ ཡི་ས་ལ་འགོད་པར་ཤོག །བཅོམ་ལྡན་རྡོ་རྗེ་རྣམ་པར་ འཇོམ་པ་
ལ། །རྩེ་གཅིག་གུས་པས་གསོལ་བ་བཏབ་པའི་མཐུས། །ནད་གདོན་ ཉེར་ འཚེ་
ཐམས་ཅད་ཞི་བ་དང༌། །ཚེ་དང་བསོད་ནམས་ཡོན་ཏན་རྒྱས་གྱུར་ཅིག །ཅེས་
སོགས་འདོད་བྱའི་དོན་ལ་སྨོན་ལམ་ཤུགས་དྲག་ཏུ་གདབ་བོ། །རྒྱལ་བ་ཀུན་གྱི་
-319-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༩༽
གསང་བའི་མཛོད་འཛིན་པ། ། །རྡོ་རྗེ་རྣམ་པར་འཇོམས་པའི་སྒྲུབ་ཐབས་འདི། །
བགྱིས་པའི་དགེ་བས་བདག་དང་འགྲོ་བ་ཀུན། །གསང་བའི་བདག་པོས་རྟག་ཏུ་
རྗེས་འཛིན་ཤོག །
ཅེས་བཅོམ་ལྡན་འདས་རྡོ་རྗེ་རྣམ་པར་འཇོམས་པའི་སྒྲུབ་ཐབས་དངོས་
གྲུབ་ཀུན་འབྱུང་ཞེས་བྱ་བ་འདི་ནི། འཇམ་མགོན་བསྟན་པའི་སྙིང་པོ་ལ་ཡིད་ཆེས་
ཀྱི་དད་པ་བརྟན་པ་སོགས་ཡོན་ཏན་མང་པོས་ཐུགས་རྒྱུད་ཕྱུག་པ་ལྷ་ལྕམ་རིན་
ཆེན་སྐྱིད་འཛོམས་ཀྱིས་འདི་ལྟ་བུ་ཞིག་དགོས་ཞེས་སྐུལ་བ་ལ་བརྟེན་ནས།
སློང་ཡེ་ཤེས་རྒྱལ་མཚན་གྱིས་བཀྲ་ཤིས་ཐེག་ཆེན་གླིང་དུ་སྦྱར་བའོ།།
དགེ་
།།
-320-